
ΕΛΛΗΝΙΚΗ  ΑΕΡΑΘΛΗΤΙΚΗ  ΟΜΟΣΠΟΝΔΙΑ

Πανελλήνιοι  Αγώνες  Αερομοντελισμού  
Κατηγορίας  Pylon
Κριτήριο ΕΟ F3D
1ο  ΕΝΗΜΕΡΩΤΙΚΟ  ΔΕΛΤΙΟ

Η Ελληνική Αεραθλητική Ομοσπονδία προσκαλεί όλα τα σωματεία μέλη της,  να λάβουν μέρος στους Πανελλήνιους Αγώνες Αερομοντελισμού στις κατηγορίες F3D, Q500 και Q500 GR, που θα γίνουν στο Μοντελοδρόμιο του Ομίλου Αερομοντελιστών Μελισοχωρίου το Σάββατο και Κυριακή  26 και 27 Σεπτεμβρίου 2009. Οι αγώνες αυτοί προσμετρούν για την αξιολόγηση των σωματείων. Ο αγώνας στην κατηγορία F3D αποτελεί επίσης κριτήριο για την συμμετοχή στην ΕΟ για το 2010.
· Τα σωματεία που επιθυμούν να λάβουν μέρος με αθλητές τους, στους εν λόγω αγώνες, καλούνται να στείλουν συμπληρωμένο το σχετικό έντυπο στον οργανωτή το αργότερο έως την Παρασκευή 18 Σεπτεμβρίου 2009 και ώρα 15:00 . Συμμετοχές πέραν της ημερομηνίας και ώρας αυτής δεν θα γίνονται δεκτές. 
Ακολουθούν όλες οι σχετικές πληροφορίες για τους αγώνες. :

1. Αγώνας:

Πανελλήνιοι Αγώνες Αερομοντέλων στις κατηγορίες F3D, Q500 και Q500GR. Δεν υπάρχει περιορισμός στον αριθμό των αθλητών που είναι δυνατόν να δηλώσει το κάθε σωματείο.

Θα διεξαχθούν 9 βαθμολογούμενοι γύροι για τις κατηγορίες F3D, Q500, και 5 βαθμολογούμενοι γύροι για την κατηγορία Q500GR 

Για να διεξαχθούν οι αγώνες  θα πρέπει στον τεχνικό έλεγχο που προηγείται των αγώνων να έχουν περάσει με επιτυχία τουλάχιστον 6 αθλητές. Ο ελάχιστος αριθμός συμμετοχών ανά κατηγορία είναι 4 αθλητές. Σε περίπτωση που στην κατηγορία F3D οι συμμετοχές είναι κάτω του ελαχίστου αριθμού, ο αγώνας θα διεξαχθεί μόνο ως προς το σκέλος του κριτηρίου για την συγκρότηση της ΕΟ.   

Αθλητής συμπεριλαμβάνεται στην κατάταξη μόνον εφόσον αγωνιστεί, έστω και αν  βαθμολογηθεί  με 0.

Για να προσμετρήσει η συμμετοχή του αθλητή στην ετήσια αξιολόγηση του σωματείου, ο αθλητής θα πρέπει να αγωνιστεί  σε όλους τους προβλεπόμενους για την κατηγορία βαθμολογούμενους γύρους, και η τελική βαθμολογία του να μην είναι 0. 

2. Πρόγραμμα Αγώνων:

Σάββατο 26 Σεπτεμβρίου Τεχνικός Έλεγχος 


13:00



    Κατηγορία Q500GR (3 γύροι)

14:00




   Κατηγορία Q500 (4 γύροι)

15:00




   Κατηγορία F3D (5 γύροι)

17:00

Κυριακή 27 Σεπτεμβρίου  Κατηγορία Q500GR (2 γύροι)  

09:00




    Κατηγορία Q500 (5 γύροι)  

11:00



    Κατηγορία F3D (4 γύροι)  

12:00
Όποιος αθλητής δεν είναι παρών στον τεχνικό έλεγχο θα αποκλειστεί από την συνέχεια των αγώνων.  Δεν θα γίνονται πτήσεις αγώνων πέραν της 7:30 μμ. Το ωρολόγιο πρόγραμμα είναι δυνατόν να αλλάξει ως προς τον χρόνο έναρξης της κάθε κατηγορίας, αναλόγως με την συμμετοχή αθλητών σε κάθε κατηγορία. Οι τελικές λεπτομέρειες θα ανακοινωθούν στο 2ο Ενημερωτικό Δελτίο.
3. Οργανωτής:

Οργανωτής είναι η Ελληνική Αεραθλητική Ομοσπονδία. Την επίβλεψη της διοργάνωσης έχει η Επιτροπή Αερομοντελισμού και την εκτέλεση έχει αναλάβει ο Όμιλος Αερομοντελιστών Μελισοχωρίου. 

4. Χώρος Αγώνων:


Μοντελοδρόμιο Μελισοχωρίου.

5. Αθλητές:

Κάθε αθλητής πρέπει να είναι εγγεγραμμένος στο αθλητικό μητρώο της ΕΛΑΟ. Κάθε σωματείο εκτός από τους αθλητές, οφείλει να δηλώσει και τον αρχηγό της ομάδας. Αρχηγός Ομάδας είναι δυνατόν να είναι και αθλητής που συμμετέχει στους αγώνες. Είναι δυνατόν επίσης να λάβουν μέρος αθλητές από την Κυπριακή Αεραθλητική Ομοσπονδία στα πλαίσια της διακρατικής αθλητικής συνεργασίας που έχει υπογραφεί μεταξύ των δύο χωρών.

6. Χρονομέτρες:

Ως χρονομέτρες θα επιλεγούν άτομα από αυτά που έχουν ολοκληρώσει την σχετική εκπαίδευση.
7. Κανονισμοί Αγώνων

Οι αγώνες θα διεξαχθούν σύμφωνα με τους ισχύοντες αγωνιστικούς κανονισμούς της Διεθνούς Αεροναυτικής Ομοσπονδίας (FAI). Για την κατηγορία Q500 και Q500GR το γενικό τμήμα είναι ίδιο με την κατηγορία F3D. Οι τρέχοντες κανονισμοί υπάρχουν στο Internet, www.fai.org/aeromodelling/.  Μετάφραση των κανονισμών F3D της FAI, καθώς και οι  κανονισμοί για τις κατηγορίες Q500 και Q500GR καθώς και οι εγκεκριμένοι κινητήρες για την κατηγορία Q500GR υπάρχει επίσης στο internet www.elao.gr στο τμήμα του αερομοντελισμού. 

8. Έπαθλα:

Θα απονεμηθούν κύπελλα και αναμνηστικά διπλώματα στους τρεις πρώτους νικητές των αγώνων για την κάθε κατηγορία. Η τελετή απονομής θα γίνει μετά το τέλος της διεξαγωγής των αγώνων. 

9. Συχνότητες:

Επιτρέπεται η χρήση των παρακάτω περιοχών συχνοτήτων :

              34.995  έως  35.225  Mhz
              40.665  έως  40.695  Mhz
              και  2,4  Ghz.

10. Υποβολή Ενστάσεων

Είναι δυνατόν να υποβληθεί ένσταση σύμφωνα με τους αγωνιστικούς κανονισμούς της FAI. Η ένσταση για να συζητηθεί, πρέπει να συνοδεύεται υποχρεωτικά από το ποσό που προβλέπεται από τους Διεθνείς Κανονισμούς, 50 Ευρώ, το οποίο θα επιστραφεί στο σωματείο, σε περίπτωση που η ένσταση του γίνει δεκτή. 

Ένσταση είναι δυνατόν να υποβληθεί μόνο από τον αρχηγό της ομάδας, συμμετέχοντος σωματείου. Το σωματείο θεωρείται ότι μετέχει των αγώνων εφόσον αθλητής του, καταρχάς δηλώσει συμμετοχή και παρουσιαστεί  στον τεχνικό έλεγχο. Στην ένσταση θα πρέπει να αναγράφεται το άρθρο του κανονισμού το οποίο παραβιάστηκε.

11. Ασφάλιση

Όλοι οι αθλητές που θα πάρουν μέρος στους αγώνες πρέπει να είναι ασφαλισμένοι για αστική ευθύνη έναντι τρίτων είτε στην ασφάλεια που προσφέρει η ΕΛΑΟ ή σε οποιαδήποτε άλλη ασφαλιστική εταιρεία.  Στην τελευταία περίπτωση μαζί με την δήλωση συμμετοχής θα πρέπει να κατατεθεί υποχρεωτικά και αντίγραφο του αντίστοιχου ασφαλιστηρίου συμβολαίου, που να φαίνονται τόσο οι όροι όσο και η συμμετοχή του συμμετέχοντος στο συμβόλαιο αυτό.  Οι όροι θα πρέπει να είναι ισοδύναμοι σε όλο το εύρος κάλυψης με το συμβόλαιό της ΕΛΑΟ.

12. Επικοινωνία:

Θα σταλεί 2ο ενημερωτικό δελτίο την Τετάρτη 23 Σεπτεμβρίου 2009, σε όσα σωματεία έχουν δηλώσει συμμετοχή, με όλες τις τελευταίες πληροφορίες για τον αγώνα.  Το  δελτίο  αυτό  θα  σταλεί  μόνο  σε  όσα  σωματεία  δηλώσουν  συμμετοχή.  Για  οποιαδήποτε  διευκρίνηση  είναι  δυνατόν να επικοινωνείτε με fax 210 9649 547 ή email elaoinfo@elao.gr.

